**Mór Városi Önkormányzat Képviselő-testületének**

**229/2014. (XI.14.) Kt.**

**határozata**

**Mór, Dózsa Gy. u. 29. II.em/8. (1424/15/A/8 hrsz) szám alatti társasházi lakás vásárlása tárgyában**

Mór Városi Önkormányzat Képviselő-testülete a Mór Dózsa Gy. u. 29. II. em./8 szám alatti, 1424/15/A/8 hrsz-ú társasházi lakás megvásárlását – az önkormányzati bérlakások számának, állományának növelése céljából – támogatja.

Az ingatlan vételárát az ingatlanforgalmi szakértő által történő értékbecslés alapján tehermentes állapotban 7.500.000,- Ft-ban határozza meg, melyre a 2014. évi költségvetésben szereplő, bérlakás felújításokra biztosított előirányzat maradványa nyújt fedezetet. Amennyiben a tulajdoni lapra bejegyzett jelzálogjog, továbbá elidegenítési és terhelési tilalom az adásvételi szerződés aláírásáig nem kerül törlésre, úgy a vételárat a fennálló tartozással és a számlázási díjjal csökkenteni kell.

A Képviselő-testület felhatalmazza a Polgármestert a határozatban foglaltaknak megfelelően az adásvételi szerződés aláírására.

A tulajdonjog bejegyzést követően az ingatlant Mór Városi Önkormányzat a Mórhő Kft-nek, mint az önkormányzat tulajdonában lévő bérlakások üzemeltetőjének üzemeltetésre átadja.

Határidő: 2014. december 31.

Felelős: polgármester (Városfejlesztési és –üzemeltetési Iroda)

Fenyves Péter Dr. Pálla József

polgármester jegyző